《送张仲宗押戟归闽中》
宋代·陈与义

翩然鸿鹄本不群，亦复为口长纷纷。
去年弄影河北月，今年迎纷江南云。
还家不比陶令冷，持节正效相如勤。
青天白日映徒御，玄发降旆明江濆。
舟前落花慰野老，浦口杜若愁湘君。
遥知诗成寄驿使，万里春色当见分。
赠人以言予岂敢，不忍负子聊云云。
旧山虽好慎勿过，恐有德璋能勒文。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。